钦定古今图书集成/明伦汇编/氏族典/第253卷 > 《廖用贤尚友录》 > 王生
## 钦定古今图书集成/明伦汇编/氏族典/第253卷 > 《廖用贤尚友录》 > 王生

按《汉书张释之传》：“文帝拜释之为公车令，太子与梁
王共车入朝，不下司马门，释之劾奏。及景帝立，惧诛，
用王生计见谢，景帝不过也。王生者，善为黄老言处
士，尝召居廷中。公卿会立王生老人，曰：‘吾袜解’。”顾谓
释之：“‘为我结袜’。释之跪而结之。人或让王生，王生曰：
‘吾老且贱，自度终无益于张廷尉，廷尉方天下名臣，
吾故聊使结袜，欲以重之’。”诸公闻之，贤王生而重释
之。